LIETUVOS RESPUBLIKOS FINANSŲ MINISTRO

Į S A K Y M A S

DĖL PRAŠYMŲ SKIRTI LĖŠŲ IŠ REZERVINIO (STABILIZAVIMO) FONDO NAGRINĖJIMO IR PATEIKIMO SVARSTYTI REZERVINIO (STABILIZAVIMO) FONDO VALDYBAI TAISYKLIŲ PATVIRTINIMO

2003 m. lapkričio 13 d. Nr. 1K-273

Vilnius

Vadovaudamasi Rezervinio (stabilizavimo) fondo nuostatų, patvirtintų Lietuvos Respublikos Seimo 2002 m. gegužės 30 d. nutarimu Nr. IX-912 „Dėl Rezervinio (stabilizavimo) fondo nuostatų patvirtinimo“ (Žin., 2002, Nr. 56-2235), 15 ir 31 punktais,

1. Tvirtinu Prašymų skirti lėšų iš Rezervinio (stabilizavimo) fondo nagrinėjimo ir pateikimo svarstyti Rezervinio (stabilizavimo) fondo valdybai taisykles (pridedama).

2. Pavedu:

2.1. Biudžeto departamento Valstybės fondų skyriui koordinuoti Rezervinio (stabilizavimo) fondo lėšų skyrimą ir padėti organizuoti Rezervinio (stabilizavimo) fondo valdybos darbą;

2.2. Biudžeto departamento Valstybės fondų skyriaus vedėjo pavaduotojai Irenai Džervienei atlikti Rezervinio (stabilizavimo) fondo valdybos sekretoriaus funkcijas.

FINANSŲ MINISTRĖ	DALIA GRYBAUSKAITĖ

PATVIRTINTA

Lietuvos Respublikos finansų ministro

2003 m. lapkričio 13 d. įsakymu Nr. 1K-273

PRAŠYMŲ SKIRTI LĖŠŲ IŠ REZERVINIO (STABILIZAVIMO) FONDO NAGRINĖJIMO IR PATEIKIMO SVARSTYTI REZERVINIO (STABILIZAVIMO) FONDO VALDYBAI TAISYKLĖS

1. Prašymų skirti lėšų iš Rezervinio (stabilizavimo) fondo nagrinėjimo ir pateikimo svarstyti Rezervinio (stabilizavimo) fondo valdybai taisyklės (toliau – Taisyklės) nustato Finansų ministerijai pateiktų prašymų skirti lėšų iš Rezervinio (stabilizavimo) fondo (toliau – Fondas) bei lėšų poreikį pagrindžiančių skaičiavimų nagrinėjimo, taip pat Finansų ministerijos parengtų pasiūlymų dėl šių prašymų patenkinimo pateikimo svarstyti Rezervinio (stabilizavimo) fondo valdybai (toliau – Fondo valdyba) tvarką.

2. Prašymai skirti lėšų Fondo lėšų sąmatoje patvirtintoms išlaidoms finansuoti (toliau – prašymai) bei lėšų poreikį pagrindžiantys skaičiavimai Finansų ministerijoje priimami nagrinėti įsigaliojus atitinkamų metų valstybės biudžeto ir savivaldybių biudžetų finansinių rodiklių patvirtinimo įstatymui.

3. Prašymai bei lėšų poreikį pagrindžiantys skaičiavimai registruojami ir paskiriami nagrinėti Fondo valdybos darbą padedančiam organizuoti ministerijos administracijos padaliniui ir ministerijos administracijos padaliniams, su kurių veiklos funkcijomis yra susijusi finansuojama sritis arba žinyba, bendra ministerijoje gaunamų dokumentų registravimo ir paskyrimo vykdyti tvarka, nustatyta Lietuvos Respublikos finansų ministerijos darbo reglamente, patvirtintame Lietuvos Respublikos finansų ministro 2003 m. spalio 15 d. įsakymu Nr. 1K-251 (Žin., 2003, Nr. 100-4512).

4. Ministerijos administracijos padalinys, su kurio veiklos funkcijomis yra susijusi finansuojama sritis arba žinyba, išnagrinėjęs prašymus bei lėšų poreikį pagrindžiančius skaičiavimus, parengia aiškinamąjį raštą dėl lėšų skyrimo Fondo lėšų sąmatoje numatytoms išlaidoms finansuoti ir Fondo valdybos sprendimo projektą (toliau – projektas). Parengtą projektą suderina su ministerijos sekretoriumi pagal ministro nustatytą administravimo sritį, viceministru, ministerijos valstybės sekretoriumi (jeigu projektas susijęs su jų veiklos sritimis) ir pateikia Fondo valdybos sekretoriui.

5. Pasiūlymus dėl Fondo lėšų skyrimo valstybės turtiniams įsipareigojimams, susijusiems su valstybės skola, vykdyti (grąžintinai), taip pat projektą rengia, derina ir teikia Fondo valdybos sekretoriui ministerijos administracijos padalinys, atsakingas už funkcijų, susijusių su valstybės skola, atlikimą.

6. Fondo valdybos sekretorius Fondo valdybos darbo reglamento nustatyta tvarka teikia projektą svarstyti Fondo valdybos posėdyje.

7. Fondo valdybos posėdžio metu projektą pristato posėdžio pirmininkas arba ministerijos administracijos padalinio, parengusio projektą, atstovas.

8. Apie priimtą Fondo valdybos sprendimą ministerijos administracijos padalinį, rengusį projektą, informuoja Fondo valdybos sekretorius. Jis taip pat pateikia Fondo valdybos posėdžio protokolo išrašą, kuriame suformuluotas Fondo valdybos sprendimas.

9. Fondo valdybai nutarus siūlyti Lietuvos Respublikos Vyriausybei skirti lėšų Fondo lėšų sąmatoje numatytoms išlaidoms finansuoti, Lietuvos Respublikos Vyriausybės nutarimo projektą dėl Fondo lėšų skyrimo rengia, derina ir teikia svarstyti ministerijos administracijos padalinys, kuris nagrinėjo pateiktus prašymus ir rengė projektą Fondo valdybos posėdžiui. Kartu su Lietuvos Respublikos Vyriausybės nutarimo projektu dėl Fondo lėšų skyrimo Vyriausybei teikiamas Fondo valdybos posėdžio protokolo išrašas.

10. Lietuvos Respublikos Vyriausybei priėmus nutarimą dėl Fondo lėšų skyrimo, nutarime nurodyti lėšų gavėjai, išskyrus, kai lėšos naudojamos valstybės turtiniams įsipareigojimams, susijusiems su valstybės skola, vykdyti (grąžintinai), Finansų ministerijai pateikia:

10.1. savo atitinkamų metų išlaidų sąmatą pagal formą ISL SAM-1, patvirtintą Lietuvos Respublikos finansų ministro 2002 m. gruodžio 17 d. įsakymu Nr. 400 (Žin., 2002, Nr. 127-5757);

10.2. paraišką (1 priedas);

10.3. lėšų poreikį įrodančius dokumentus (sutartis, sąskaitas ir kitus Finansų ministerijos prašomus dokumentus (jų patvirtintas kopijas).

11. Fondo lėšos valstybės turtiniams įsipareigojimams, susijusiems su valstybės skola, vykdyti (grąžintinai) pervedamos Lietuvos Respublikos Vyriausybei priėmus nutarimą dėl Fondo lėšų skyrimo pagal ministerijos administracijos padalinio, atsakingo už funkcijų, susijusių su valstybės skola, atlikimą, raštą Fondo lėšų skyrimą koordinuojančiam ministerijos administracijos padaliniui.

12. Fondo lėšų skyrimą koordinuojantis ministerijos administracijos padalinys patikrina gautus 10 ir 11 punktuose nurodytus dokumentus. Paraiškos gali būti nepriimtos, jeigu prašoma suma viršija išlaidų sąmatoje patvirtintas išlaidas, arba lėšų pervedimas pagal pateiktą paraišką laikinai atidėtas, jeigu dokumentai netinkamai įforminti, – iki bus pateikti reikiami tinkamai įforminti dokumentai. Patikrintas paraiškas ir ministerijos administracijos padalinio, atsakingo už funkcijų, susijusių su valstybės skola, atlikimą, raštus Fondo lėšų skyrimą koordinuojantis ministerijos administracijos padalinys įtraukia į atskirą žurnalą (2 priedas).

13. Fondo lėšų skyrimą koordinuojančio ministerijos administracijos padalinio patikrintos ir įtrauktos į atskirą žurnalą paraiškos ir raštai pagal padalinio vedėjo rezoliuciją per 2 darbo dienas nuo tinkamai įformintų dokumentų gavimo dienos perduodami Finansų ministerijos Valstybės iždo departamentui apmokėti.

14. Valstybės iždo departamentas perveda lėšas į lėšų gavėjų Fondo lėšoms atidarytas atskiras sąskaitas kredito įstaigose, išskyrus, kai lėšos pervedamos valstybės turtiniams įsipareigojimams, susijusiems su valstybės skola, vykdyti, per 3 darbo dienas nuo paraiškų ir raštų gavimo Valstybės iždo departamente dienos.

15. Lėšų, skirtų valstybės turtiniams įsipareigojimams, susijusiems su valstybės skola, vykdyti, naudojimą ir grąžinimą kontroliuoja ministerijos administracijos padalinys, atsakingas už funkcijų, susijusių su valstybės skola, atlikimą.

16. Fondo lėšų judėjimo apskaitą tvarko bei Fondo piniginių srautų ataskaitas sudaro Valstybės iždo departamentas.

______________

Prašymų skirti lėšų iš Rezervinio

(stabilizavimo) fondo nagrinėjimo ir

pateikimo svarstyti Rezervinio

(stabilizavimo) fondo valdybai taisyklių

1 priedas

(Lėšų gavėjo pavadinimas)

(Kodas, adresas, banko pavadinimas ir kodas, sąskaitos, kurioje laikomos iš Rezervinio (stabilizavimo) fondo gaunamos lėšos, Nr. banke)

Lietuvos Respublikos finansų ministerijos

Biudžeto departamento Valstybės fondų skyriui

PARAIŠKA

200	m.	d.	Nr.

PAGRINDAS.

(Lietuvos Respublikos Vyriausybės nutarimo dėl lėšų skyrimo data, numeris, pavadinimas)

_______

Prašome skirtas lėšas pervesti į nurodytąją banko sąskaitą.

Reikiamų lėšų suma	Lt

Eil.Nr.	Išlaidų pavadinimas ir lėšų poreikį įrodantys dokumentai	200 M. numatyta lėšų suma (litais)	Gauta lėšų suma (litais)	Prašomų lėšų suma (litais)
Lėšų poreikis, iš viso:

(Vadovas arba įgalioto asmens	(Parašas)	(Vardas ir pavardė)

pareigų pavadinimas)	A. V.

Vyriausiasis buhalteris

(Parašas)	(Vardas ir pavardė)

(Rengėjo vardas, pavardė, telefono Nr. )

Apmokėta:

(Data, mokėjimo pavedimo numeris, suma, darbuotojo parašas, vardas ir pavardė)

(Data, mokėjimo pavedimo numeris, suma, darbuotojo parašas, vardas ir pavardė)

(Data, mokėjimo pavedimo numeris, suma, darbuotojo parašas, vardas ir pavardė)

_____________

Prašymų skirti lėšų iš Rezervinio

(stabilizavimo) fondo nagrinėjimo ir

pateikimo svarstyti Rezervinio

(stabilizavimo) fondo valdybai taisyklių

2 priedas

(Finansų ministerijos administracijos padalinio pavadinimas)

PARAIŠKŲ IR RAŠTŲ DĖL LĖŠŲ IŠ REZERVINIO (STABILIZAVIMO) FONDO GAVIMO apskaitos ŽURNALAS

Paraiškos, rašto dėl lėšų iš Rezervinio (stabilizavimo) fondo gavimo administracijos padalinyje	ministerijos kanceliarijoje užregistruoto dokumento	Lėšų gavėjas	Paraiškos, rašto	Lietuvos Respublikos Vyriausybės nutarimo dėl lėšų skyrimo	Prašoma lėšų suma (litais)
Eil. Nr.	Data	Reg. Nr.	Data

Data	Numeris	Data	Numeris

(Pareigų pavadinimas)	(Parašas)	(Vardas ir pavardė)

______________